text: 18. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 55932/7360 της 8/18 Αυγ. 1973 (ΦΕΚ Β΄ 994) Περί καθορισμού ανωτάτου ορίου αξίας εισαγομένων ειδών άνευ της υπό του Νόμ. 4484/65 προβλεπομένης εγκρίσεως. Έχοντες υπ’ όψει: α)Το Β.Δ. 40/72 περί κωδικοποιήσεως των ισχυουσών διατάξεων περί Υπουργικού Συμβουλίου και Υπουργείων, ως και την υπ’ αριθ. 4142/73 κοινήν απόφασιν των Πρωθυπουργού και Υπουργού Εθνικής Οικονομίας περί αναδιοργανώσεως ΥΠΕΘΟ. β)Το Ν.Δ. 3982/59 ως ετροποποιήθη και συνεπληρώθη υπό του Νόμ. 4484/65 (ανωτ. αριθ. 15). γ)Την υπ’ αριθ. 38977/19.6.68 απόφασιν του τ. Συμβουλίου Εξωτερικού Εμπορίου. δ)Την υπ’αριθ. 477/21.6.73 απόφασιν της Επιτροπής Οικονομικών Υποθέσεων, αποφασίζομεν: 2.Καθορίζεται ως ανώτατον όριον αξίας το ποσόν των Δολλαρίων 10.000 των εισαγομένων υπό των υπαγομένων εις την διαδικασίαν του Ενιαίου Προγραμματισμού φορέων, διαφόρων ειδών, δι’ α δεν απαιτείται η υπό του Νόμ. 4484/65 (άρθρ. 1 παρ. 6) (ανωτ. αριθ. 15) προβλεπομένη τελική έγκρισις του ΥΠΕΘΟ, τροποποιουμένης αναλόγως της εν τω σκεπτικώ αναφερομένης υπ’ αριθ. 38977/68 αποφάσεως του τέως Συμβουλίου Εξωτερικού Εμπορίου. 3.Κατά τα λοιπά θα τηρούνται τα νυν ισχύοντα ως προς την υποχρέωσιν εντάξεως των αντιστοίχων προμηθειών εις το Ενιαίον Πρόγραμμα Προμηθειών Κράτους και Οργανισμών και την τοιαύτην τηρήσεως της διαγραφομένης εν τη υπ’ αριθ. ΕΠ 362/16.1.73 εγκυκλίω του κ. Αντιπροέδρου της Κυβερνήσεως διαδικασίας των φορέων υποχρεωμένων υπό ιδίαν ευθύνην της αυστηράς τηρήσεως της διαδικασίας ταύτης. 4.Προς τούτοις δέον όπως υποβάλληται εκάστοτε παρά των ενδιαφερομένων φορέων, ομού μετά της σχετικής αιτήσεως (αδείας εισαγωγής) προς την οικείαν Τράπεζαν, αντίστοιχος υπεύθυνος δήλωσις της Διοικούσης Αρχής ή του εξουσιοδοτημένου προς τούτο οργάνου αυτών, εν η θα δηλούται ότι το υπό προμήθειαν είδος ενετάγη κατά τα κεκανονισμένα, εις το Ενιαίον Πρόγραμμα Προμηθειών (έτος προγράμματος και κωδ. αριθμοί είδους και φορέως). 5.Η Τράπεζα της Ελλάδος προς ην κοινοποιείται η παρούσα παρακαλείται όπως εφαρμόζη μετά σχολαστικότητος τα εν τη προηγουμένη παραγράφω οριζομενα εν ουδεμία δε περιπτώσει θα προέρχεται εις έκδοσιν αδείας εισαγωγής άνευ της κατά τ’ ανωτέρω δηλώσεως. 6.Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 